钦定古今图书集成/明伦汇编/闺媛典/第286卷 > 皇清十九 > 陈鼎新侧室赵氏
## 钦定古今图书集成/明伦汇编/闺媛典/第286卷 > 皇清十九 > 陈鼎新侧室赵氏

按《海宁县志》：“赵氏，揭阳令陈鼎新侧室。揭阳无子，最后乃纳赵。赵本农家女，性恭顺，事嫡王甚谨。久之，生一子炽永，甫二月而揭阳亡，赵年二十有七。未几，王氏又没，强亲悍仆公行侵攘，且将不利于其孤，赵隐忍以保一线。炽永既长，补邑诸生，能文工诗，生二子而夭。赵日益贫，处负郭穷庐，姑媳共操，力作以葬。揭” 阳。夫妇抚两孙成立，一切婚嫁宾祭不苟。年六十有六，公举旌其门。